Անվան այլ կիրառումների համար տե՛ս՝ Հրաշք գործողը (այլ կիրառումներ)

**«Հրաշք գործողը»** (անգլ.՝ The Miracle Worker), ռեժիսոր Նադյա Թեսի հեռուստատեսային ֆիլմը, 1962 թվականին նկարահանված համանուն ֆիլմի ռեմեյքը։ Գլխավոր դերերում նկարահանվել են Հալլի Քեյթ Այզենբերգը և Էլիսոն Էլլիոտը։ Ֆիլմը հիմնված է Ուիլյամ Գիբսոնի «Հրաշք գործողը» պիեսի վրա։

Սյուժե
------

Տասնինն ամսական հասակում Հելեն Քելլերը տառապում է ծանր հիվանդությամբ, ինչի հետևանքով ամբողջովին զրկվում է տեսողությունից և լսողությունից։ Հելենը չի կարողանում շփվել իր ընտանիքի հետ, բացառությամբ մշտական հիստերիայի։ Նա ուտում է ձեռքերով, չի կարողանում ուղիղ քայլել և հաճախ իրերը կոտրում է։ Նրա ծնողները՝ Քեթին ու Արթուրը, խղճում են իրենց դստերը, բայց համոզված են, որ Հելենը մտավոր հետամնաց է։

Հայրը որոշում է օգտագործել աղջկան կրթելու վերջին հնարավորությունը՝ տուն ուսուցիչ հրավիրել։ Նա դիմում է Փերկինսի կույրերի դպրոց, որտեղից Քելլերների տուն են ուղարկում Էնն Սալլիվանին, որը երիտասարդ էր, և ինքն էլ ուներ տեսողության խնդիրներ։ Սալլիվանն այդ դպրոցում մեծացել էր եղբոր՝ Ջոնի հետ, որը մահացել էր փոքր տարիքում։ Ուսուցչուհին համոզված է, որ կարող է Հելենին մոտենալու ուղիներ գտնել։

Սալլիվանը Հելենին սովորեցնում է օգտվել սեղանի սպասքից և ճիշտ քայլել՝ օգտագործելով բավականին կոշտ մեթոդներ։ Արթուրն այդ ամենից դժգոհ է, և նա ուսուցչուհուն հրամայում է հեռանալ իրենց տանից։ Ի պատասխան՝ ուսուցչուհին խնդրում է իրեն տալ երկու շաբաթ, որի ընթացքում Հելենն ամբողջովին մեկուսացված կլինի աշխարհից և կգտնվի Սալլիվանի խնամքի տակ։ Քեթին ու Արթուրը դժկամորեն համաձայնվում են։

Ուսուցչուհուն հաջողվում է հաջողության հասնել ուսուցման մեջ, բայց նա չի կարողանում հասնել գլխավորին․ Հելենը պետք է հասկանա, որ յուրաքանչյուր առարկա ունի անվանում։ Էննին տրված երկու շաբաթն ավարտվում է, և նա արդեն պատրաստվում է հեռանալ, երբ հանկարծ Հելենը հասկանում է, որ ուսուցչուհու մատների հատուկ շոշոփումը նշանակում է «ջուր»։

Հիմա՝ ուսման այդ կտրուկ բեկումից հետո, Հելենն սկսում է աստիճանաբար սովորել ճանաչել աշխարհը շոշափողական զգայությունների և ուսուցչուհու հետ շփման միջոցով։

Դերերում
--------

| Դերասան | Դեր |
| --- | --- |
| Էլիսոն Էլլիոթ | Էնն Սալիվան  Էնն Սալիվան  |
| Հալլի Քեյթ Այզենբերգ | Հելեն Քելլեր  Հելեն Քելլեր  |
| Դևիդ Սթրեթհեյրն | Արթուր Քելլեր  Արթուր Քելլեր  |
| Քեյթ Գրինհաուս | Քեթի Քելլեր  Քեթի Քելլեր  |
| Լուկաս Բլեք | Ջեյմս Քելլեր  Ջեյմս Քելլեր  |
| Պատրիցիա Գեյջ | հորաքուրյր Իվ  հորաքուրյր Իվ  |
| Նևիլ Էդվարդս | Հենրի  Հենրի  |
| Դամիր Անդրեյ | բժիշկ Անապես  բժիշկ Անապես  |

Քննադատություն
--------------

«Filmcritic.com» կայքի քննադատ Քրիստոֆեր Նալլը ֆիլմը, ընդհանուր առմամբ, դրական է գնահատել և գովաբանել է Լուկաս Բլեքի ու Հալլի Քեյթ Այզենբերգի խաղը, բայց ֆիլմն անվանել է «տիպիկ»։

«Rotten Tomatoes» կայքում ֆիլմն ունի 78 % վարկանիշ։

Մրցանակներ և անվանակարգեր
-------------------------

| Մրցանակներ և անվանակարգեր |
| --- |
| Մրցանակ | Թվական | Կատեգորիա | Առաջադրված | Արդյունք |
| Family Television Awards | 2001 | Լավագույն ֆիլմ, մինիսերիալ կամ հատուկ ծրագիր |  | Հաղթանակ |
| Motion Picture Sound Editors, USA | 2001 | Հնչյունային լավագույն մոնտաժ | Ջոն Բենսոն և ուրիշներ | Առաջադրված
 |
| Երիտասարդ դերասան | 2001 | Լավագույն աշխատանք հեռուստաֆիլմում․ մինչև 10 տարեկան դերասանուհի | Հալլի Քեյթ Այզենբերգ | Առաջադրված
 |
|

Ծանոթագրություններ
------------------

1. ↑  *Robertson J.* Encyclopedia of Television Film Directors. — Scarecrow Press, 2009. — P. 584. — 862 p. — ISBN 0810861380
2. ↑  Null C. «The Miracle Worker» (անգլերեն). Filmcritic.com. Արխիվացված է օրիգինալից 2012 թ․ հոկտեմբերի 30-ին. Վերցված է 2012 թ․ օգոստոսի 3-ին.

Արտաքին հղումներ
----------------

* «Հրաշք գործողը»(անգլ.) ֆիլմը Internet Movie Database կայքում
* «Հրաշք գործողը»(անգլ.) ֆիլմը Allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · Rotten Tomatoes |

 |